Ep108 การเดินทางเข้ามาของชาวกลิงคะ จะนำตัวอักษรปัลลวะเข้ามาด้วย (English)
Channel: ThaiEsan6
Date: 23/02/2024

Ep108 การเดินทางเข้ามาของชาวกลิงคะ จะนำตัวอักษรปัลลวะเข้ามาด้วย (English)

         ผมจะค่อยเล่าไปทีละน้อย ท่านจะได้ไม่สับสน บางท่านอาจจะคิดว่าเราสร้างอักษรขึ้นมาเอง ไม่อ้างอิงใคร คงไม่มีใครเชื่อแบบนี้นะครับ เรื่องการพูด เราพูดมานานแล้วเป็นหมื่นปี พูดได้โดยไม่ต้องมีตัวเขียน เราเคยได้ยินว่าชาวกูย คิดตัวอักษรขึ้น เขียนไว้บนหนังโค แล้วมีสุนัขมาคาบไป ตัวอักษรในปัจจุบันจึงไม่มี เรื่องนี้เป็นตำนานเล่าสู่กันฟังนะครับ เหมือนชาวเขมรมีตำนานว่า พระยานาค สูบน้ำทะเลจนหมด จนเห็นเมืองบาดาล เรื่องนี้ก็เป็นตำนานเหมือนกัน
         สมัยก่อนระบบการเขียนของเรายังไม่มี ผมจะไม่พูดถึงกำเนิดของอักษร ทั้งที่ผมเขียนเรื่องอารยธรรมโบราณ และเขียนประวัติการพัฒนา ทางวิทยาศาสตร์ ผมมีข้อมูลนักวิทยาศาสตร์ ในหนังสือของผมเกือบ 1 พันคน หนังสือของผมพิมพ์โดยสำนักพิมพ์โอเดียนสโตร์ เผยแพร่มานานแล้ว เป็นหนังสือเล่มเดียวในโลกที่เขียนในลักษณะนี้
         ใครที่คิดว่า ไทยคิดตัวอักษรขึ้นมาเองก็ไปคิดใหม่นะครับ สมัยโบราณใช้อักษรภาพ เช่น อียิปต์ จีน ต่อมามีการใช้อักษรคูนิฟอร์ม หรือ อักษรรูปลิ่ม ในตะวันออกกลางที่เราเรียกว่าดินแดนรูปพระจันทร์เสี้ยว คือ เมโสโปเตเมีย ปัจจุบันเป็นประเทศอิรัก ดินแดนอารยธรรมโบราณ คนรุ่นใหม่เข้าไปอยู่ คนในอียิปต์ ไม่ใช่คนอียิปต์เดิม
คนในเมโสโปเตเมีย ไม่ใช่คนดั้งเดิม คนในอเมริกาใต้ ในเปรู ไม่ใช่คนดั้งเดิม คนในอินเดีย แถบลุ่มแม่น้ำสินธุ ไม่ใช่คนดั้งเดิม คนดั้งเดิมที่อยู่ต่อเนื่องในดินแดนโบราณมาโดยตลอดอย่างต่อเนื่องมีแต่ชาวจีนเท่านั้น
         ถ้าจะเริ่ม การเขียนที่มีระบบ ก็คงนับอักษรฟินิเซียน เป็นอันดับแรก จากนั้นพัฒนามาสู่อักษรในอินเดีย
ไล่มาเรื่อยจนถึงอักษรพราหมี อักษรเทวนาครี อักษรปัลวะ จากปัลลวะก็เข้าสู่เอเชียตะวันออกเฉียงใต้ พัฒนาต่อมาจนเป็น อักษรมอญ อักษรล้านนา อักษรไทย อักษรในอัสสัม ในศรีลังกา ในพม่า ในเขมร ในอินโดนีเซีย
ต่างก็ใช้ระบบเดียวกันเป็นวรรค กะ วรรค จะ วรรค ฏะ วรรค ตะ วรรค ปะ และ เศษวรรค เหมือนกันหมด แต่เวียดนามไม่ใช้ระบบวรรค แบบนี้
          มารู้จักแคว้นกลิงคะก่อนสักเล็กน้อย แคว้นกลิงคะต่อมาเปลี่ยนชื่อเป็นรัฐโอริสสา (Orissa) และเปลี่ยนชื่อใหม่ในปัจจุบันเป็นรัฐ โอดิสสา (Odisha) เมื่อวันที่ 23 กันยายน พ.ศ. 2554 จากชื่อเดิมโอริสสาในสมัยอังกฤษปกครอง เปลี่ยนกลับมาเป็นชื่อเดิมคือ โอดิสสา ปัจจุบันมีผู้เสนอให้เปลี่ยนชื่อ ประเทศอินเดีย เป็นประเทศ ภารตะ แต่หลายคนแย้งว่า ไม่ต้องเปลี่ยน เพราะภารตะ ใครก็รู้ว่าเป็นประเทศอินเดีย เหมือนมีบางคนที่เสนอว่า
อยากจะเปลี่ยนชื่อประเทศไทย เป็นประเทศ สยาม เหมือนสมัยเดิม ชาวต่างชาติรู้จัก บางกอก ถ้าไปบางกอกจะรู้ แต่ถ้าบอกว่าไปกรุงเทพ จะงงและไม่รู้ว่าอยู่ตรงไหน
          การเดินทางของอักษรจากปัลลวะ จากแคว้นกลิงคะ ขึ้นไปที่พะโค เมืองหงสาวดี  อักษรปัลลวะ กลายเป็นอักษรพยู จากพยูเป็นอักษรมอญ จากอักษรมอญ พัฒนามาเป็นรูปแบบอักษรล้านนา จากอักษรล้านนา ไปสู่อักษรธรรมลาว
           ส่วนอักษรปัลลวะ ที่พัฒนามาเป็นอักษรขอม ไม่ได้ขึ้นมาแบบนี้ คลิปต่อไปจะเล่าให้ฟังว่า อักษรขอมมาอย่างไร อักษรขอมไม่ใช่อักษรเขมรนะครับ เรื่องที่ผมเล่าให้ฟัง อาจจะเป็นเรื่องใหม่ มุมมองใหม่ ที่หลายท่านอาจจะไม่เคยได้ยินเรื่องแบบนี้ ใครที่ยังยึดติดความคิดเดิมก็ยากที่จะยอมรับ เหมือนคนสมัยก่อนที่เชื่อว่าโลกแบน แต่เมื่อกาลิเลโอเสนอว่าโลกกลม ก็ถูกจับไปขึ้นศาลศาสนา ให้ยอมรับว่าทฤษฎีโลกกลมของเขาผิด
เขาต้องกล่าวในที่ประชุมว่า เขาผิดจริง แต่จากนั้นอีก 500 ปีต้องมาจึงมาการพิจาณาใหม่
ก็สำนักวาติกันนั่นแหละครับ และลงความเห็นว่า ทฤษฎีโลกกลมของเขาถูกต้อง
นิโคลัส คอร์เปอร์นิคัส ที่เสนอว่า วงโคจรของดวงดาวเป็นวงรี ก็ถูกต่อต้านเพราะสมัยก่อนเชื่อว่า
การโคจรของดวงดาวเป็นวงกลม จะต้องนำเขาขึ้นศาลเพื่อพิจารณาตัดสินว่าเขาผิด 
แต่เขาก็เสียชีวิตหลังจากเสนอทฤษฎีนี้ได้ 3 วัน
บรูโน (Filippo Bruno มกราคมหรือกุมภาพันธ์ 1548 - 17 กุมภาพันธ์ 1600)  ถูกเผาไฟทั้งเป็น
เพราะเสนอ สุริยจักรวาล ดาวเคราะห์ โคจรรอบดวงอาทิตย์
ใครที่คิดว่าผมคิดผิดก็ไม่เป็นไร เพราะคนเรามีหลากหลายความคิด
สมัยก่อนคิดว่านครวัดสร้างขึ้นก่อนใคร ปัจจุบันทราบว่าสร้างขึ้นหลังเขาคลังนอก ที่ศรีเทพ เพชรบูรณ์
ทำให้เขมร ยากที่ยอมรับ ความเชื่อเลยเปลี่ยนใหม่ แต่ความจริงก็ต้องเป็นความจริง
ใครที่พูดว่า เขมรโบราณ ก็พูดไป เขาไม่รู้ว่าอะไรในโลก มันเปลี่ยนไปแค่ไหนแล้ว 
ตามให้ทันโลกก็จะดี หัดมีความคิดเป็นของตนเองบ้าง ไม่ต้องจำ และเอาคำพูดของคนอื่นมาพูด

Thai Version
https://www.youtube.com/watch?v=HEBULn24lyk&hd=1